<classify> Nora Damian-Dar es Salaam ZAIDI ya vijana 1,000, wamepata ajira kupitia programu yataifa ya mafunzo kwa vitendo inayoendeshwa mahala pa kazi kwa vijanawaliohitimu katika vyuo mbalimbali. Utafiti wa Nguvu Kazi Tanzania uliofanyika mwaka 2018,unaonyesha vijana wenye uwezo wa kufanya kazi ni milioni 15.7, lakini asilimia9.7 hawana ajira. Akizungumza Dar es Salaam jana, Waziri wa Nchi, Ofisi yaWaziri Mkuu Sera, Bunge, Kazi, Ajira na Wenye Ulemavu, Jenista Mhagama, alisemavijana wengi wana uwezo wa kuajiriwa lakini hawana uzoefu. Jenista alikuwa akizungumzia mkutano wa mawaziri wa masualaya kazi na ajira katika Nchi za Jumuiya ya Maendeleo Kusini mwa Afrika SADC,unaoanza leo nchini. Kila baada ya miaka mitano tunafanya utafiti kujua hali yanguvu kazi tuliyonayo kwa sababu programu yoyote lazima itokane na utafiti. Mwaka 2014, ukosefu wa ajira ulikuwa asilimia 10.3, lakinimwaka 2018 umeshuka hadi asilimia 9.7, tunapigana twende kwenye digit moja,tunataka ishuke zaidi, alisema Jenista. Kwa mujibu wa Jenista, kupitia programu hiyo mafunzohutolewa kati ya miezi sita hadi mwaka mmoja na imewafikia vijana 5,000 nawengine 14,000 wameomba. Programu hii, itaondoa kigezo cha kutokuwa na sifa yauzoefu kwa vijana wanaotaka kazi, vijana watapata ujasiri wa kimtazamo,kujiajiri na kuajiri wenzao. Kuna tovuti ambayo vijana wenye utaalamu mbalimbali nawenye vyeti vilivyotambulika na kufanyiwa ithibati wanajisajili na kuweka CVzao, halafu tunawapanga kulingana na mahitaji ya makundi ya waajiri, alisema. Alisema pia kuna mfumo wa mawasiliano na waajiri wotewamepatiwa mafunzo maalumu kuhakikisha vijana walio kwenye programu hiyowanafikia malengo yao. Mkurugenzi Msaidizi wa Ajira na Ukuzaji Ajira, RobertMasingiri alisema kiwango cha nguvu kazi chenye ujuzi wa chini nchini niasilimia 79.9 na malengo ya Serikali ni kuhakikisha hakizidi asilimia 54 ambayoni viwango vya kimataifa. Kwa mujibu wa mkurugenzi huyo, kiwango cha ujuzi wa kati niasilimia 16 na malengo ni kukipandisha hadi kufikia asilimia 34 huku kiwangocha juu ambacho ni asilimia 3.6 kipande hadi kufikia asilimia 12. Alifafanua kuwa programu hiyo inawalenga vijana waliohitimukuanzia ngazi ya stashahada na Serikali hushirikiana na waajiri husikakuwawezesha vijana wakati wanapokuwa kwenye mafunzo hayo. Kuhusu mkutano huo, Waziri Jenista alisema utazinduliwaAlhamisi na Makamu wa Rais, Samia Suluhu, sambamba na programu hiyo. Alisema mpaka sasa mawaziri 10 kutoka nchi wanachama,wamethibitisha kushiriki ambao wataambatana na vyama vya wafanyakazi nawaajiri. Alisema miongoni mwa masuala yatakatojadiliwa, niuimarishaji wa nguvu kazi ili kuona kama kila nchi inaweza kuchukua uzoefu nakuupeleka nchi nyingine.  <topic>: KITAIFA 